Gong-skiet en 4x4 avontuur in Elandsriviervallei | News24
Gong-skiet en 4x4 avontuur in Elandsriviervallei
=’n Gong-skiet kompetisie, gekombineer met 4x4 uitdagings, word op 20 Mei in die Elandsriviervallei by The Meadows aangebied. Hier is van die uitdagings op die roete. Fotos:verskaf
Gong-skiet klink na ’n vreemde sport, maar dit is inderdaad niks anders nie as teikenskiet in die veld na ’n metaalplaat.
’n Gong-skiet kompetisie, gekombineer met 4x4 uitdagings, word op 20 Mei in die Elands-riviervallei by The Meadows aangebied.
Daar is nie sekerheid of gong-skiet sy naam gekry het van die “gong” klank wanneer die koeël die plaat tref nie, of omdat dit is dat die 200mm dikte pantserstaal-teiken wat aan ’n belt hang ’n gong genoem word nie?
“Die gonge word op vyf verskillende plekke en hoogtes in die veld gehang en elke baan bied sy eie uitdagings. Deelnemers moet met ’n viertrek-voertuig, wat ’n ander uitdaging is, van die een na die ander gong-baan ry,” sê Donovan Whitehead van The Meadows, die plaas in die Elandsriviervallei waar die gong-skiet en 4x4 aangebied word.
Spanne van 4 lede skryf in vir die gong-skiet en tussen hulle moet daar ’n 4x4 voertuig wees waarmee hulle na die 5 gong-bane ry. Die gong-bane is strategies én veilig uitgelê langs die 4x4 veldroete.
Gongs word gewoonlik tussen afstande van 150m tot 300m van ’n skietpunt gehang. ’n Gong-skut kry 1 skoot met ’n jaggeweer (30 kaliber maksimum is toelaatbaar) op elke gong en as hy of sy raak skiet is dit 30 punte en ’n mis is geen punte.
“Elke skut kry net 25 skote. Daar is 5 bane en ’n skut mag net 5 skote per baan skiet. Die dag is vir alle skiet, avontuur en viertrek-entoesiaste wat van uitdagings hou. Dit is ’n lekker dag uit in die vallei vir vriende of familie,” sê Whitehead.
’n Prysuitdeling sal na afloop van die dag se gong-skiet en 4x4 uitdagings aangebied word. Daar is ook plaas-akkommodasie by The Meadows wat sowat 30km vanaf Rocklands is.
Inskrywings is R150 per deelnemer en sluit op 13 Mei.
Vir meer inligting of om in te skryf bel Donovan Whitehead by 082 458 9699 of Sunelle Whitehead by 082 4589580 of e-pos TheMeadows@gmail.com